Diari Oficial de la Generalitat Valenciana


Sumari del DOGV 5705, del 18-02-2008 (2008/1933)

Informació pública de la modificació puntual núm. 12 del Pla General de Petrer, conjuntament amb el conveni urbanístic.
-----------------------------------------------------------------------------------------------------------------------

### Dades del document

Número de DOGV
:   5705

Data del DOGV
:   18-02-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/1933


Data del document
:   05-02-2008

Organisme emissor
:   Ajuntament de Petrer

Tipus de document
:   Informació Pública

Descriptors 

:   * Petrer
    * pla d'urbanisme
    * administració local

Informació pública de la modificació puntual núm. 12 del Pla General de Petrer, conjuntament amb el conveni urbanístic. [2008/1933]  
Complint el que disposen els articles 90.2 i 83.2 a) de la Llei 16/2005, de 30 de desembre, de la Generalitat, Urbanística Valenciana, es publica l'acord adoptat pel Ple de l'Ajuntament, en la sessió celebrada el dia 31 de gener de 2008, en relació amb la modificació puntual núm. 12 del Pla General de Petrer que, textualment, en la seua part dispositiva diu:  
«Primer  
Sotmetre a informació pública la modificació puntual núm. 12 del Pla General de Petrer, conjuntament amb el conveni urbanístic, que ha sigut presentada per la mercantil Rentalia 2002, SL, durant el termini d'un mes, per mitjà d'un anunci publicat en el Diari Oficial de la Comunitat Valenciana i en un diari no oficial d'àmplia difusió en la localitat, perquè els interessats puguen presentar les al·legacions i suggeriments que estimen oportuns.  
La documentació es trobarà depositada, per a la seua consulta, en les dependències municipals.  
Segon  
Sol·licitar un informe a l'administració sectorial amb competències en comerç.  
Tercer  
Facultar l'alcalde president per a la formalització del conveni urbanístic.  
Quart  
Suspendre, en els termes dels articles 101 i 103 de la Llei 16/2005, de 30 de desembre, de la Generalitat, Urbanística Valenciana, la tramitació i l'atorgament de llicències ambientals, de parcel·lació de terrenys, tala d'arbres, edificació i demolició, en aquelles àrees del territori objecte del projecte de planejament que s'exposa al públic les noves determinacions de les quals suposen modificació del règim urbanístic vigent, sense que siga necessari assenyalar expressament les dites àrees.  
No obstant això, podran concedir-se llicències urbanístiques basades en el règim vigent, sempre que es respecten les determinacions del nou planejament.»  
La qual cosa es publica perquè en prengueu coneixement i tinga els efectes oportuns, i se vos informa que, contra els apartats primer, segon i tercer, i d'acord amb l'article 107 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 1/1999, de 13 de gener, el present acte és de mer tràmit i no pertoca la interposició de recurs, sense perjudici de mostrar la vostra oposició per a considerar-la en la resolució que pose fi al procediment, formulant les al·legacions i presentant els documents i justificacions que estimeu pertinents.  
Contra l'apartat quart es pot interposar, amb caràcter potestatiu, indistintament i alternativament, els recursos següents:  
- De reposició, davant del mateix òrgan que l'ha dictat, en el termini d'un mes, a partir de l'endemà de la notificació; es considerarà prorrogable al dia hàbil següent el termini marcat quan l'últim dia coincidisca en dissabte.  
- Contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació, i en el supòsit d'haver interposat amb anterioritat el de reposició, comptats a partir de la notificació de la resolució expressa o de la desestimació presumpta; s'entendrà desestimat el recurs a falta de resolució i notificació expressa en el termini d'un mes des de la interposició. Per a la interposició d'este recurs jurisdiccional no correrà el termini durant el mes d'agost.   
Tot això, sense perjudici de poder utilitzar altres mitjans d'impugnació si ho estimeu convenient, i del que s'ha previst respecte a la competència territorial dels jutjats i tribunals d'este ordre que establix l'article 14 de la Llei 29/1998, de 13 de juliol.  
Petrer, 5 de febrer de 2008.- L'alcalde: Pascual Díaz Amat.